Oʻrta maxsus va professional taʼlim muassasalarida pedagog xodimlar ish faoliyatining vaqt meʼyorlarini tasdiqlash toʻgʻrisida
(resolution, 2024-11-12)

Oʻzbekiston Respublikasi Prezidentining 2023-yil 3-iyuldagi PQ-200-son “Maʼmuriy islohotlar doirasida oliy taʼlim, fan va innovatsiyalar sohasida davlat boshqaruvini samarali tashkil qilish chora-tadbirlari toʻgʻrisida”gi qaroriga asosan Oʻzbekiston Respublikasi Oliy taʼlim, fan va innovatsiyalar vazirligi hamda Oʻzbekiston Respublikasi Kambagʻallikni qisqartirish va bandlik vazirligi qaror qiladi: 1. Oʻrta maxsus va professional taʼlim muassasalarida pedagog xodimlar ish faoliyatining vaqt meʼyorlari ilovaga muvofiq tasdiqlansin. 2. Quyidagilar oʻz kuchini yoʻqotgan deb topilsin: Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Mehnat va aholini ijtimoiy muhofaza qilish vazirligining 2015-yil 2-sentabrdagi 38/QQ, 35-Q/Q-son “Oʻrta maxsus, kasb-hunar taʼlimi muassasalarining oʻqituvchilari uchun namunaviy yillik ish rejasini tasdiqlash toʻgʻrisida”gi qarori (roʻyxat raqami 2715, 2015-yil 23-sentabr) (Oʻzbekiston Respublikasi qonun hujjatlari toʻplami, 2015-y., 38-son, 505-modda, 43-son, 555-modda); Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Mehnat va aholini ijtimoiy muhofaza qilish vazirligining 2015-yil 21-oktabrdagi 41/QQ, 47-Q-son “Oʻrta maxsus, kasb-hunar taʼlimi muassasalarining oʻqituvchilari uchun namunaviy yillik ish rejasini tasdiqlash toʻgʻrisida”gi qarorning 4-ilovasiga oʻzgartirish kiritish haqida”gi qarori (roʻyxat raqami 2715-1, 2015-yil 27-oktabr) (Oʻzbekiston Respublikasi qonun hujjatlari toʻplami, 2015-y., 43-son, 555-modda). 3. Mazkur qaror rasmiy eʼlon qilingan kundan eʼtiboran kuchga kiradi. T/rIsh turlariVaqt meʼyori, soatIsh turlarining bajarilganligini aniqlash1.Oʻquv (nazariy, amaliy, seminar va laboratoriya) mashgʻulotlarini oʻtkazish.Oʻquv mashgʻulotlari oʻquv rejaga muvofiq tanaffussiz ikki akademik soatdan (80 minut) oʻtkaziladi.Bir akademik soatga 1 soat oʻquv yuklamasi yoziladi.Oʻquv mashgʻulotlarining oʻtkazilganligi oʻquv mashgʻulotlari jurnali yoki elektron tizimda qayd etiladi.2.Fanlar boʻyicha konsultatsiyalar oʻtish.Shaxsiy ish rejasida belgilangan auditoriyadagi oʻquv soatlarining 5 foizi hajmida.Konsultatsiyalar oʻtish jurnalida qayd etiladi.3.Oraliq va yakuniy nazoratlarni baholash, shuningdek oʻquvchi qoldirgan (oʻzlashtirmagan) darslarining qayta topshirilishini qabul qilish.Har bir oʻquvchi uchun:oraliq nazoratni baholashda — 0,2 soat;yakuniy nazoratni baholashda — 0,3 soat;qoldirilgan (oʻzlashtirilmagan) darslarni qayta topshirishni qabul qilishda — 0,3 soat.Oʻquvchi qoldirgan (oʻzlashtirmagan) darslarining qayta topshirilishini qabul qilishda bir oʻquv semestri davomida bir pedagog xodimga koʻpi bilan 20 soat beriladi.Qoldirilgan (oʻzlashtirilmagan) darslarni qayta topshirish tegishli jurnal yoki qaydnomalarda aks ettiriladi.4.Yakuniy davlat attestatsiyasini (bundan buyon matnda YADA deb yuritiladi) oʻtkazish.Bitta bitiruvchi uchun: yozma va amaliy ishga 0,2 soat, ogʻzaki savol-javobga 0,3 soat va test sinoviga 0,1 soat ajratiladi.YADA komissiyasi aʼzosining bir kunlik oʻquv yuklamasi 6 soatdan oshmasligi lozim.Ogʻzaki va test shaklda oʻtkazilgan YADA sinovlarining jami soati unda ishtirok etgan komissiyaning har bir aʼzosiga beriladi.Yozma ish shaklida oʻtkazilgan YADA sinovlarining jami soati yozma ishni tekshirishda ishtirok etgan komissiya aʼzolari umumiy soniga boʻlinadi hamda ularga teng taqsimlanadi.YADAda ishtirok etish tegishli buyruq va qaydnomalarda aks ettiriladi.5.Zamonaviy axborot texnologiyalari yordamida ochiq, muammoli, integratsiyalashgan oʻquv mashgʻulotlari va master-klasslarga tayyorgarlik koʻrish va oʻtkazish.Bitta ochiq, muammoli, integratsiyalashgan oʻquv mashgʻuloti uchun 10 soat. Bir oʻquv yilida koʻpi bilan 30 soat.Bitta master-klass uchun 10 soat. Oʻrta maxsus taʼlim muassasasi miqyosida oʻtkazilganda bir oʻquv yilida koʻpi bilan 30 soat, respublika miqyosida koʻpi bilan 40 soat, xalqaro miqyosda koʻpi bilan 60 soat.Oʻrta maxsus taʼlim muassasalarida oʻtkazilgan ochiq, muammoli, integratsiyalashgan oʻquv mashgʻuloti va master-klasslar tegishli rejalar va ularning oʻtkazilganligini tasdiqlovchi hujjatlar asosida aniqlanadi.6.Malaka oshirish kurslarida oʻqish.Malaka oshirish uchun bir oʻquv yilida 24 soat.Malaka oshirish kurslarida oʻqiganligini tasdiqlovchi hujjat asosida aniqlanadi.7.Fanga ajratilgan mustaqil ishni qabul qilish.Har bir mustaqil ishni tekshirib, qabul qilish uchun 0,2 soat.Oʻquv rejadagi mustaqil ishlarga ajratilgan soat asosida aniqlanadi. T/rIsh turlariIsh turlarining bajarilganligini aniqlashOʻquv-metodik ishlari1.Darslik va oʻquv qoʻllanmalarni yozish.Joriy oʻquv yilida tegishli tashkilotlar (Oliy taʼlim, fan va innovatsiyalar vazirligi, oliy taʼlim muassasalari) tomonidan nashr etishga tavsiya etilgan darslik va oʻquv qoʻllanmalar asosida aniqlanadi.2.Uslubiy qoʻllanmalarni tayyorlash.Oliy taʼlim muassasasi oʻquv-uslubiy kengashi qarori bilan nashr etishga tavsiya etilgan uslubiy qoʻllanmalar asosida aniqlanadi.3.Laboratoriya ishlariga uslubiy ishlanmalar tayyorlash, shuningdek virtual laboratoriya ishini tayyorlash va joriy etish.Joriy oʻquv yilida tayyorlangan hamda oʻrta maxsus taʼlim muassasasi pedagogik kengashining qaroriga muvofiq maʼqullangan uslubiy ishlanmalar va virtual laboratoriya ishi ishlanmasi asosida aniqlanadi.Ilmiy-tadqiqot ishlari4.Ilmiy va ilmiy-metodik maqola, tezis yozish.Joriy oʻquv yilida tayyorlangan va nashr etilgan maqola, tezislar asosida aniqlanadi.5.Falsafa doktori (PhD), fan doktori (DS) ilmiy darajasini olish uchun dissertatsiya tayyorlash va himoya qilish.Avtoreferat, ilmiy daraja olish uchun dissertatsiya himoya qilganlik toʻgʻrisidagi oliy taʼlim muassasasi ilmiy kengashi bayonnomasi asosida. 6.Oʻquvchilarning fan, sport va ijodiy toʻgaraklariga rahbarlik qilish.Toʻgaraklarga rahbarlik qilganlikni tasdiqlovchi hujjatlar asosida aniqlanadi.7.Oliy taʼlim muassasasi oʻquv-uslubiy va ilmiy kengashlari, seminar, konferensiyalar va vebinarlarda ishtirok etish. Tashkilotlarda maʼruzalar qilish, ommaviy axborot vositalarida chiqishlar qilish, shu jumladan huquqiy targʻibot ishlarini amalga oshirish.Oliy taʼlim muassasasi oʻquv-uslubiy va ilmiy kengashlari, seminar, konferensiyalar va vebinarlardagi ishtiroki, tashkilotlarda maʼruzalar qilganligi, ommaviy axborot vositalarida chiqishlar qilganligi, shu jumladan huquqiy targʻibot ishlarini tasdiqlovchi maʼlumotlar asosida aniqlanadi.Tashkiliy-pedagogik ishlar8.Oʻrta maxsus taʼlim muassasasida jamoatchilik asosida yuklatilgan vazifalarni bajarish.Oʻrta maxsus taʼlim muassasasi pedagogik kengashining qarori asosida aniqlanadi.9.Oʻrta maxsus taʼlim muassasasiga iqtidorli oʻquvchilarni qabul qilish boʻyicha seleksiya ishlarida ishtirok etish.Oʻrta maxsus taʼlim muassasasi pedagogik kengashining qarori asosida aniqlanadi.10.Oʻquvchilarni fan olimpiadasiga, shuningdek xorijiy til va umumtaʼlim fanlaridan xorijiy va milliy sertifikat olish uchun tayyorlash.Oʻquvchilarning fan olimpiadasida ishtiroki, shuningdek xorijiy til va umumtaʼlim fanlaridan xorijiy va milliy sertifikati asosida aniqlanadi.11.Oʻzaro oʻquv mashgʻulotlari tahlilini olib borish.Oʻzaro oʻquv mashgʻulotlariga kirish jadvali va tegishli rasmiylashtirilgan maʼlumotlar asosida aniqlanadi.12.Ekspert komissiyalari faoliyatida ishtirok etish.Ekspert komissiyalarini tashkil etish boʻyicha yuqori turuvchi tashkilotlarning hamda oʻrta maxsus taʼlim muassasasining buyruqlari asosida aniqlanadi.